**ELTE TTK HÖK
Tétékás Nyúz Szervezeti és Működési Szabályzat**

#### 1.§ A kiadó

**A kiadó az ELTE TTK HÖK. A felelős kiadó a mindenkori HÖK elnök. A kiadás előtt a főszerkesztő elküldi az elnöknek a kész újságot véleményezésre. Az elnök cenzúrázhat, ha így tesz, akkor a főszerkesztő vagy bármelyik szerkesztőségi tag kérheti ennek az indoklását utólag.**

#### 2.§ A szerkesztőség

**A szerkesztőség tagjai aktívan és rendszeresen részt vesznek az újság összeállításában.**

**Bárki lehet szerkesztőségi tag, de előnyben részesülnek az ELTE-s polgárok illetve ezen belül a TTK hallgatói.**

#### 3.§ A szerkesztőség tagjai

#### (1) Főszerkesztő: Az ELTE TTK HÖK Küldöttgyülése választja meg. Feladatait az Alapszabály rögzíti, ő felel a lap szerkesztéséért és megjelenéséért.

**A főszerkesztő hatásköre:
(a) Az újság mindennemű személyi kérdése.
(b) A továbbképzések és felkészítések megszervezése, lebonyolítása.
(c) Felel az újság és az online felületek színvonaláért, arculatáért.
(d) Ő határozza meg a hagyomány elve szerint a keretrendszert, amiben az újság működik.
(e) Hatásköréig felel az újság pontos megjelenésért.**

**(2) A hirdetéseket a főszerkesztő szervezi, a létrejött kapcsolatokat ő gondozza, ahogy a médiaajánlatot is. A feladatokat és jogköröket Küldöttgyűlés által elfogadott, hirdetési protokoll rögzíti.**

**(3) Vezetőszerkesztő: A Főszerkesztő jelöli ki, feladata az adott lapszám szerkesztésének a koordinálása, a félkész újság továbbítása Főszerkesztő felé.**

**(4) Tördelőszerkesztő: A Főszerkesztő jelöli ki, feladata az adott lapszám tördelőszerkesztésének lebonyolítására.**

**(5) Olvasószerkesztő: A Főszerkesztő jelöli ki az adott szám olvasószerkesztői feladatainak elvégzésére.**

**(5) Rovatvezető: A Szerkesztőséggel egyetértésben a Főszerkesztő jelöli ki az adott félévfolyam, adott rovatának a megszervezésére.**

**(6) Cikkíró: A Főszerkesztő vagy a Rovatvezető kéri fel cikkírásra, illetve ő is készülhet saját cikkeket, amiket a Rovatvezetők elfogadhatnak és beteszik őket a rovatukba.**

**(7) Online szerkesztő: A Szerkesztőséggel egyetértésben a Főszerkesztő jelöli ki az adott félévfolyam Online felületeinek a kezelésére, rendben tartására.**

**4.§ Levelezőlista**

**Tétékás Nyúz levelező lista: A listán a Szerkesztőség a TTK HÖK bizonyos tagjai illetve korábbi szerkesztőségi tagok vannak fent. Illetve kérhetik még felvételüket a TTK HÖK tagjai.**

**5.§ Az újság keretrendszere**

**Rovat: A rovat egy rendszeresen több lapszámon át megjelenő hasonló témájú cikkek kerete, keretrendszere. A rovatok kialakítását, összetételét a szerkesztőség a főszerkesztővel közösen döntik el.**

**6.§ Az újság keretrendszere**

**Az újság alá-fölérendeltségi viszonyait a NYUZ\_SZMSZ\_tabla nevű dokumentum tartalmazza.**